ประกาศกรมประมงเรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์พ.ศ. ๒๕๖๑ อาศัยอำนาจตามความในมาตรา๘๑ (๓) แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ . ๒๕๖๐ อธิบดีกรมประมงออกประกาศไว้ ดังต่อไปนี้ข้อ๑ ให้ยกเลิก(๑)ประกาศกรมประมง เรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์พ.ศ. ๒๕๖๐ ลงวันที่ ๓ พฤศจิกายน พ.ศ. ๒๕๖๐(๒)ประกาศกรมประมง เรื่อง กำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือประมงพาณิชย์(ฉบับที่ ๒) พ.ศ. ๒๕๖๑ ลงวันที่ ๒๙ มีนาคม พ.ศ. ๒๕๖๑ข้อ๒ ให้เจ้าของเรือที่มีขนาดตั้งแต่สามสิบตันกรอสขึ้นไปและเจ้าของเรือที่มีขนาดตั้งแต่สิบตันกรอสขึ้นไปที่ใช้เครื่องมือทำการประมงประเภทอวนลากอวนล้อมจับ และอวนครอบปลากะตัก ต้องดำเนินการแจ้งการเข้าออกท่าเทียบเรือประมงทุกครั้งภายในระยะเวลายี่สิบสี่ชั่วโมง แต่ไม่น้อยกว่าหนึ่งชั่วโมงก่อนนำเรือประมงเข้าออกจากท่าเทียบเรือประมงโดยวิธีการทางอิเล็กทรอนิกส์ ทางระบบ Single Window 4 Fishing Fleet ( ) หรือแจ้งโดยตรงตามแบบคำขอแนบท้ายประกาศนี้ไปยังศูนย์ควบคุมการแจ้งเรือเข้าออกตามรายชื่อแนบท้ายประกาศนี้กรณีการแจ้งการออกท่าเทียบเรือประมงเพื่อวัตถุประสงค์ขึ้นคานหรือซ่อมบำรุง เมื่อดำเนินการซ่อมบำรุง ณคานเรือหรืออู่ต่อเรือแล้วเสร็จ ให้เจ้าของเรือดำเนินการแจ้งการเข้าท่าเทียบเรือประมงภายในระยะเวลาตามวรรคหนึ่งด้วยความในวรรคหนึ่งมิให้ใช้บังคับแก่กรณีการนำเรือประมงออกไปช่วยเหลือเรือหรือผู้ประสบภัยทางทะเลแต่ต้องแจ้งให้พนักงานเจ้าหน้าที่ประจำศูนย์ควบคุมการแจ้งเรือเข้าออกในพื้นที่รับผิดชอบทราบผ่านช่องทางใดก็ได้ข้อ๓ เมื่อเจ้าของเรือดำเนินการแจ้งออกท่าเทียบเรือประมงแล้วให้เจ้าของเรือพิมพ์เอกสารแบบตอบรับการแจ้งที่ระบุหมายเลขการแจ้ง (เลข PO) ตามแบบแนบท้ายประกาศนี้ เพื่อให้ผู้ควบคุมเรือนำลงเรือประมงข้อ๔ เมื่อเจ้าของเรือได้ดำเนินการแจ้งการออกท่าเทียบเรือประมงตามข้อ๒ แล้ว ห้ามนำเรือประมงออกจากท่าเทียบเรือประมงก่อนเวลาที่แจ้งความประสงค์ไว้กรณีที่มีเหตุขัดข้องอันเป็นเหตุทำให้ไม่สามารถนำเรือประมงออกจากท่าเทียบเรือประมงได้ให้เจ้าของเรือแจ้งยกเลิกการแจ้งออกข้อ๕ เมื่อนำเรือประมงออกจากท่าเทียบเรือประมงแล้วห้ามมิให้เข้าท่าเทียบเรือประมงอื่นหรือจอดรอเพื่อกิจกรรมอื่นเว้นแต่เกิดเหตุสุดวิสัย ทั้งนี้ให้เจ้าของเรือแจ้งให้พนักงานเจ้าหน้าที่ประจำศูนย์ควบคุมการแจ้งเรือเข้าออกทราบหลังจากนำเรือเข้าเทียบท่าเทียบเรือประมงหรือทำกิจกรรมอื่นนั้นแล้วภายในระยะเวลาไม่เกินสามสิบนาทีกรณีนำเรือประมงออกจากท่าเทียบเรือประมงแล้วหากพบว่ามีคนบนเรือไม่ตรงกับรายชื่อคนประจำเรือ (LR) ที่แจ้งไว้ให้เจ้าของเรือหรือผู้ควบคุมเรือ แจ้งให้พนักงานเจ้าหน้าที่ประจำศูนย์ควบคุมการแจ้งเรือเข้าออกที่ประสงค์จะนำเรือเข้าทราบภายในระยะเวลาไม่เกินสิบสองชั่วโมงนับจากเวลาที่แจ้งความประสงค์จะออกจากท่าเทียบเรือประมงและต้องนำเรือประมงกลับเข้าเทียบท่าทันทีและห้ามมิให้มีการทำการประมงภายหลังจากแจ้งเหตุดังกล่าวแล้วข้อ๖ เมื่อเจ้าของเรือได้ดำเนินการแจ้งการเข้าท่าเทียบเรือประมงตามข้อ๒ แล้ว จะต้องนำเรือประมงเข้าท่าเทียบเรือประมงภายในระยะเวลาไม่เกินสองชั่วโมงนับจากเวลาที่แจ้งความประสงค์ไว้และห้ามขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงก่อนเวลาที่แจ้งความประสงค์ไว้และต้องปฏิบัติตามหลักเกณฑ์ที่กำหนดไว้ในข้อ ๗กรณีการแจ้งการเข้าท่าเทียบเรือประมงมากกว่าหนึ่งท่าเทียบเรือประมงให้ดำเนินการแจ้งไปพร้อมกับการแจ้งเข้าตามข้อ ๒หากท่าเทียบเรือประมงที่แจ้งเข้านั้นมิได้อยู่ภายในเขตพื้นที่รับผิดชอบเดียวกันของศูนย์ควบคุมการแจ้งเรือเข้าออกเจ้าของเรือจะต้องดำเนินการแจ้งออกท่าเทียบเรือประมงใหม่เพื่อนำเรือประมงออกไปเพื่อการเช่นว่านั้นโดยเฉพาะเมื่อได้มีการแจ้งเข้าท่าเทียบเรือประมงตามวรรคหนึ่งและวรรคสองแล้วห้ามนำเรือประมงเข้าท่าเทียบเรือประมงอื่น เว้นแต่กรณีเหตุสุดวิสัยเจ้าของเรือต้องแจ้งให้พนักงานเจ้าหน้าที่ประจำศูนย์ควบคุมการแจ้งเรือเข้าออกที่แจ้งเข้าทราบก่อนที่เรือประมงจะเข้าท่าเทียบเรือประมงหรือทำกิจกรรมอื่นนั้นข้อ๗ การนำเรือประมงเข้าท่าเทียบเรือประมงเพื่อขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมง เจ้าของเรือต้องส่งมอบสำเนาสมุดบันทึกการทำการประมงตามช่องทางและวิธีการที่กำหนดในประกาศกรมประมงเกี่ยวกับการกำหนดรูปแบบสมุดบันทึกการทำการประมงระยะเวลาและวิธีการส่งรายงานสมุดบันทึกการทำการประมงของเรือประมงพาณิชย์ และในกรณีเรือประมงมีการขนถ่ายสัตว์น้ำกับเรือขนถ่ายสัตว์น้ำเจ้าของเรือต้องส่งมอบรายงานการขนถ่ายสัตว์น้ำซึ่งรับรองความถูกต้องโดยผู้ควบคุมเรือขนถ่ายสัตว์น้ำพร้อมกับการส่งมอบสำเนาสมุดบันทึกการทำการประมงข้อ๘ กรณีที่เรือประมงกลับเข้าท่าเทียบเรือประมงแล้วเจ้าของเรือประสงค์ขอเปลี่ยนแปลงวัตถุประสงค์ในการแจ้งเข้าท่าเทียบเรือประมงให้แจ้งโดยตรงตามแบบแนบท้ายประกาศนี้ต่อพนักงานเจ้าหน้าที่ประจำศูนย์ควบคุมการแจ้งเรือเข้าออกภายในระยะเวลาไม่เกินสามวัน นับจากเวลาที่ได้แจ้งความประสงค์เข้าท่าเทียบเรือประมงข้อ ๙ การดำเนินการตามประกาศฉบับนี้เจ้าของเรือสามารถมอบหมายให้ผู้ควบคุมเรือหรือบุคคลอื่นดำเนินการแทนได้ตามแบบที่กรมประมงประกาศกำหนดข้อ๑๐[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๗ กันยายน พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑.แบบคำขอการแจ้งเข้าออกท่าเทียบเรือประมง สำหรับการแจ้งโดยตรง ณศูนย์ควบคุมการแจ้งเรือเข้าออก (สำหรับเรือประมงในน่านน้ำไทย)๒. แบบตอบรับการแจ้งเข้าออกท่าเทียบเรือประมง(สำหรับเรือประมงในน่านน้ำไทย)๓.แบบยื่นคำร้องขอเปลี่ยนแปลงวัตถุประสงค์ในการแจ้งเข้าท่าเทียบเรือประมง(สำหรับเรือประมงในน่านน้ำไทย)๔.รายชื่อศูนย์ควบคุมการแจ้งเรือเข้าออก(ดูข้อมูลจากภาพกฎหมาย)พิมพ์มาดา/จัดทำ๑๗ ธันวาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๒๑ ง/หน้า ๓/๑๐ กันยายน ๒๕๖๑